Естетика на екзистенциализма
Много от философите описвани като „екзистенциалисти” са направили оригинален и решителен принос към естетическото мислене. В повечето случаи, същественото им и всеотдайно занимание с изкуство (много от тях са писатели, драматурзи или музиканти) подхранва тяхната мисъл над естетическото преживяване. Това е вярно за двама от големите философи,които вдъхновяват екзистенциализма на 20ти век: Сьорен Киркегор и Фридрих Ницше. Тази статия ще обърне внимание на мислители от 20 век, които по едно или друга време са приели етикета „екзистенциалист” като точно описание на тяхното мислене и които са направили най-съществен принос към естетиката: Албер Камю, Жан-Пол Сартр, Симон де Бовоар, Габриел Марсел и Морис Мерло-Понти.

Екзистенциализмът дължи името си на особеното значение придавано на думата „existence” – съществуване. За всички споменати по-горе мислители, независимо от различията им, съществуването показва особения начин, по който човешкото същество е в света, за разлика от всички останали същества. За екзистенциалистите, човекът е „повече” от това, което е: той не само знае, че е, но на основата на това съществено знание, този човек може да избере как ще „използва” собственото си същество и съответно как ще се свърже със света. „ Съществуването” е по този начин близко свързано със свободата в усещането за дейно и живо участие в света. Тази метафизична теория относно човешката свобода води до отчетлива близост с онтологията- науката за различните начини на съществуване.
Този онтологичен аспект на екзистенциализма го свързва с естетически значения. Екзистенциалистите вярват, че при определени условия, свободата дава на човешкото същество възможността да разкрие съществените характеристики на света и на съществата в него. След като заниманието с изкуство е един от основните примери на свободно човешко действие, то е,следователно, и един от изключителните методи за откриване на това, какво представлява света. Но тъй като повечето от екзистенциалистите следват Ницше в убеждението, че „Бог е мъртъв”, силата на изкуството да открива и разбулва е в голяма степен посветена на изразяването на абсурдността на човешкото съществуване. За последователите на екзистенциализма светът вече не е отворен за нашето човешко желание за смисъл и ред.
Този онтологичен поглед към изкуството подкрепя някои от най-отличителните черти на екзистенциалната естетика. Тъй като разглежда изкуството като „разкритие,разбулване”, той предпочита изобразителното изкуство (това което изобразява, което представя) и е подозрителен към авангардното изкуство. И тъй като, обосновава изразителна способност на идеята за човешката свобода, той изисква изкуството да отразява грижите на политиката и етиката. Поради това,понякога екзистенциалната естетика може да изглежда чужда на естетичния авангард на 20ти век.

Някои от екзистенциалистите са написали основни трудове върху различните форми на изкуството и как те могат да бъдат сравнявани, създавайки нещо като „система от изкуствата” подобна на тази на класическата естетика. Всички последователи на екзистенциализма с изключение на Мерло-Понти, смятали че формата, която най-много отключва разбулващия потенциал на изкуството е театърът, следван от романа.
Изкуството като разкритие на света

Сартр стига до основен за естетиката извод от тезата, че смисълът в света зависи от действията на съзнанието: основната цел на произведението на изкуството е постоянно и нарочно да упражнява това уникално човешко качество да се внася смисъл и ред в света. Докато в „природното положение” това се случва без знанието на деятеля (под формата на инстинктивното възприемане, ненаучните знания и др.), в изкуството редът, правилата, перспективата и смисловите връзки са подчертани,систематизирани и преднамерено подредени. Едновременният ефект е „разкриването” на съществени черти на света и получаването на рефлексивно, даващо самоувереност усещане, че разбулваш света и го „проявяваш”. По този начин нашето усещане за свобода се увеличава многократно:
Една от основните причини за артистично творчество е нуждата да се почувстваме съществени и важни за света. Ако успея да покажа на платното определен аспект от полето или морето или да уловя погледа на някого, аз съзнавам, че съм ги създал като съм сътворил ред от нищото, като съм наложил единството на ума над многообразието от неща. (Сартр, 1948)   

Така първият аспект на естетическото удоволствие е тази двойна „радост” от „разбулването” на света и пълното присвояване на тази уникална силна да го направиш, да осъзнаеш и да упражниш своята радикална свобода. 

Изкуството  като израз на човешката свобода

Екзистенциалистите свързват силата да се разкрива света с необходимостта на човешките същества да решават кои трябва да бъдат, според фундаменталните ценности насочващи човешкия живот. Концепцията за „съществуването”оформя тъкмо това етическо измерение на човешкия живот. Екзистенциалистите смятат, че от всички същества на земята, човекът е единственият, който може да реши какъв да бъде, той всъщност е принуден да го направи, тъй като няма определена, зададена природа. Според екзистенциалното мото: ,,Човек е осъден да бъде свободен”. Тук свободата не е просто независимост в смисъла на независимост от нещо, а в смисъл на това да имаш възможността да решаваш кой и какво да бъдеш.
Изкуството и абсурдът
Екзистенциализмът, обаче, също така разглежда и самия свят като обект на усещане, възприемане и знание.Тук, има няколко важни разлики между „оптимистичната” и „трагичната” идея за света. 

„Оптимистичните” онтологии, като тези на Марсел и Мерло-Понти, виждат света като едно като цяло приветливо за човешките действия и познания, място. Марсел, въпреки своя критичен анализ на това, което той вижда като болестите на модерното общество, е най-оптимистичен от всички- за него няма пропаст между желанието за пълно участие в света и самия свят, тъй като ние дължим самото си съществуване и възможността си да участваме в света, на първичния източник на този свят. Както пише в своя дневник: „Знанието е в самото същество, обгърнато е от него” (1935). 
Въпреки че не споделя всички негови възгледи, Мерло-Понти е съгласен с Марсел за едно основно твърдение: нашето въплъщение в света е фундаменталното начало на нашия процес на научаване как да живеем в света смислено. 

„Трагичната” онтология на Сартр и Камю, от друга страна, настоява, че света не е открит към човешките усилия, тъй като досега е бил сдържан и затворен към опитите за внасяне на ред, смисъл и единство в него. За Камю, „абсурдното” просто обозначава тази съпротива на света към нашите усилия. Докато ние копнеем за смисъл и хармония, светът няма какво да предложи освен хаос и случайна игра на слепи сили. Всички наши усилия да въдворим ред и разум в света, в крайна сметка не постигнат нищо. Абсурдното тогава назовава едновременно най-основното състояние на света и абсурдните човешки опити този свят да се промени. Камю смята състоянието на човека за ,,абсурдно” и „трагично”, но балансира това твърдение със своето преклонение към величието на Природата. За него един от начините да се освободиш от илюзията за смисъл и единство, е да се отвориш за красотата на Природата. 
